**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/7468-2/2021.

**112/2021.**

**HATÁROZAT**

- **veszélyhelyzetben átruházott hatáskörben meghozott döntésről** -

**a Nyíregyházi Katasztrófavédelmi Kirendeltség 2020. évi tevékenységéről szóló tájékoztatóról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. **Elfogadom** a határozat melléklete szerinti tartalommal **a Nyíregyházi Katasztrófavédelmi Kirendeltség 2020. évi tevékenységéről szóló tájékoztatót.**
2. **A döntésről tájékoztatom** **a Nyíregyházi Katasztrófavédelmi Kirendeltség vezetőjét.**

**INDOKOLÁS**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVII. törvény 1.§ (2) bekezdése értelmében minden állampolgárnak, illetve személynek joga van arra, hogy megismerje a környezetében lévő katasztrófaveszélyt, elsajátítsa az irányadó védekezési szabályokat, továbbá joga és kötelessége, hogy közreműködjön a katasztrófavédelemben. A 2.§ (2) bekezdése szerint a katasztrófavédelemben részt vevők biztosítják az állampolgárok tájékoztatásához szükséges információkat az élet, testi épséget, az anyagi javakat és a környezetet veszélyeztető hatásokról.

A jogszabályi előírásokra tekintettel a Nyíregyházi Katasztrófavédelmi Kirendeltség megküldte a testület részére a 2020. évi tevékenységéről szóló tájékoztatóját, amely a határozat mellékletében látható.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. november 4. napjától.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 29.

**Szőke Zoltán**

**polgármester**

**TPH/7468-2/2021. ügyiratszámú határozat melléklete, ami egyben a 112/2021. polgármesteri határozat 1. számú melléklete**





































